Antakalnio seniūnija

Antakalnio seniūnija – administracinis-teritorinis vienetas Vilniaus miesto savivaldybėje, į šiaurės rytus nuo miesto centro, ties Antakalniu.Antakalnio seniūnija.  Vilnius.lt (tikrinta 2022-06-04). Veikia 29 švietimo įstaigos – universitetai, kolegijos, vidurinės ir pagrindinės mokyklos, vaikų lopšeliai-darželiai ir specialiosios paskirties ugdymo įstaigos, 24 gydymo įstaigos – ligoninės, klinikos, poliklinikos ir kita, taip pat policijos komisariatas, gaisrinė, 1 pašto skyrius, įsikūrusios užsienio šalių ambasados ir konsulatai, kolektyviniai sodai. Seniūnijos teritorijoje yra 64 gatvės. Viena iš pagrindinių – centrinė Antakalnio gatvė, kurioje yra įsikūrę dauguma prekybinės ir komercinės paskirties objektų. Antakalnio seniūniją su Žirmūnų seniūnija jungia 2 tiltai (Žirmūnų tiltas ir Valakampių tiltas) per upę Neris. Taip pat paklausios patalpos, esančios prie srautai. Nors Antakalnis yra Vilniaus miesto pakraštyje, per jį nutiesti 4 troleibusų (2, 4, 10, 14 ir 19) ir 20 autobusų (4G, 5G, 15, 17, 18, 27, 34, 37, 38, 39, 50, 114, 115,148, 154, 158, 163, 171, 172, 174) maršrutų, užtikrinantys labai gerą susisiekimą viešuoju transportu.

 Geografija 

Seniūnija užima 7720 ha plotą,Antakalnio seniūnija. Vilnijosvartai.lt tai antroji pagal plotą Vilniaus seniūnija, užimanti 19,3 proc. visos Vilniaus miesto savivaldybės teritorijos. Seniūnija antra ir pagal gyventojų mažiausią 557 žm./km² tankumą ir ketvirta pagal gyventojų skaičių.

Antakalnio seniūnija apima šias miesto dalis:
 Aukštagiris, Aukštieji Karačiūnai, Antakalnis, Antaviliai, Baniškės, Didieji Pupojai, Dvarčionys, Galgiai, Gvazdikai, Kalnai, Kairėnai, Liepynė, Mažieji Pupojai, Meiriškės, Mileišiškės, Pečiukai, Pylimėliai, Sapieginė, Saulėtekis, Smėlynė, Šilas, Šilėnai, Turniškės, Vaguva, Valakampiai, Veržuva (Aukštoji Veržuva, Žemoji Veržuva) , Vinciūniškės, Vismalai, Vismaliukai, Vyriai, Žemieji Karačiūnai.

Yra dalis Pavilnių regioninio parko, Šveicarijos miško parkas, Vilniaus universiteto botanikos sodas, Aukštagirio geomorfologinis draustinis, Dvarčionių geomorfologinis draustinis, Iškartų kraštovaizdžio draustinis. Antakalnio seniūnija prasideda nuo Jono Pauliaus II aikštės (Olandų gatvėje) ir Šv. Petro ir Povilo bažnyčios ir tęsiasi iki Vilniaus miesto ribos Nemenčinės link. Seniūnija ribojasi su Verkių seniūnija, Žirmūnų seniūnija, Senamiesčio seniūnija, Rasų seniūnija ir Naujosios Vilnios seniūnija. Seniūnija yra kairiajame Neries krante.

 Istorija 

2006 m. seniūnijos administracija veikė adresu Šilo g. 13.Antakalnio seniūnija. Lietuva.lt (tikrinta 2006-01-14).

|-
| 2001-04  || || 39 697 ||
|-
| 2011 m.  || || 38 940 ||
|-
| 2021 m.  || 77 || 39 257 ||
|}

 Seniūnai 
 Gintautas Jakimavičius, 1994–1997 m.
 Algimantas Vaitkus, 2000–2008 m.
 Taurintas Rudys, 2008–2009 m.
 Algimantas Vaitkus, 2009–2019 m.
 Taurintas Rudys, 2019–2021 m.
 Mantas Ilgūnas, 2021–2024 m.
 Taurintas Rudys, nuo 2024 m.

 Šaltiniai 

 Nuorodos 
 vilnius.lt / Antakalnio seniūnija
 vilnijosvartai.lt / Antakalnio seniūnija / Antakalnis
 vilnius21.lt / Antakalnio seniūnijos gatvės
 Antakalnio bendruomenė 

Kategorija:Vilniaus miesto savivaldybės seniūnijos